Tomáš Vokoun

Tomáš Vokoun (* 2. júl 1976, Karlovy Vary) je bývalý český reprezentant ľadovom hokeji. Je brankár, 184 cm vysoký, váži 90 kg (údaj z roku 2006).

Klubový hokej 
Po začiatkoch v českej hokejovej extralige, kde chytal za HC Rabat Kladno, odišiel v sezóne 1995/96 do zámoria. Najskôr pôsobil najmä v nižších severoamerických súťažiach. Od sezóny 1998/99 stabilne chytá s číslom 29 v NHL v klube Nashville Predators. V sezóne 2004/05, počas lockoutu v NHL, pôsobil v HC Znojemští Orli v českej extralige a v klube IFK Helsinki vo fínskej hokejovej SM-liige. Na sezónu 2005/06 mal s Predators uzavretú zmluvu na sumu 2,28 dolárov. Od sezóny 2007/08 bol hráčom Floridy Panthers. Keď mu skončila zmluva, odmietol podpísať lukratívny kontrakt s Floridou a upísal sa za smiešnu cenu 1,5 mil. dolárov tímu Washington Capitals.

Reprezentácia 
Reprezentoval Česko na Svetovom pohári a trikrát na majstrovstvách sveta, naposledy na majstrovstvách sveta v roku 2005 vo Viedni, kedy získal s českou reprezentáciou zlatú medailu a bol vyhlásený za najlepšieho brankára šampionátu. Získal s českou reprezentáciou aj bronzovú medailu na Zimných olympijských hrách 2006 v Turíne.

Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Tomáš Vokoun sa po zranení Dominika Hašeka dostal do pozície brankárskej jednotky Česka. V poslednom zápase základnej skupiny s Kanadou sa mu vôbec nedarilo a po troch inkasovaných góloch v prvej tretine sa nechal vystriedať. Nenastúpil ani na štvrťfinálový zápas so Slovenskom a semifinálový so Švédskom. V tomto zápase sa však karta obrátila a Tomáš Vokoun sa dostal opäť do hry, keď vystriedal v druhej tretine Milana Hniličku po piatich inkasovaných góloch. V poslednom zápase o bronz s Ruskom nastúpil do brány Vokoun a udržal si v ňom čisté konto.

Štatistika na ZOH

Iné projekty

Externé odkazy 
 
 

Českí hokejoví brankári
Bronzoví olympijskí medailisti v ľadovom hokeji
Českí bronzoví olympijskí medailisti
Majstri sveta v ľadovom hokeji
Hráči Nashville Predators
Hráči Florida Panthers
Brankári v NHL
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Účastníci MS v hokeji 2010
Osobnosti z Karlových Varov
Brankári Pittsburgh Penguins
Brankári Washington Capitals
Brankári Nashville Predators
Brankári Florida Panthers
Brankári Montreal Canadiens